Elisa Beetz-Charpentier

Elisa Beetz-Charpentier (1859 Schaerbeek, Belgia – 1949 Neuilly-sur-Seine, Prantsusmaa)Elisa Beetz-Charpentier, Musée d’Orsay oli prantsuse skulptor, maali- ja medalikunstnik.

Elukäik
Elisa Beetz õppis skulptuuri Brüsseli kunstiakadeemias. Ta oli skulptor Alexandre Charpentier' õpilane ja hiljem abikaasa.Roberta Waddell "Art Et Décoration" Courier Corporation, 1977, ISBN 0-48623-515-7, lk 279. Beetz oli Charpentier' teine naine.Jana Wijnsouw "National Identity and Nineteenth-Century Franco-Belgian Sculpture" Routledge, 2017, ISBN 1-35177-814-5, lk 393. Nende pulmas olid peiupoisteks Claude Debussy ja Auguste Rodin.James H. Rubin, Olivia Mattis "Rival Sisters, Art and Music at the Birth of Modernism, 1815-1915" Ashgate Publishing, 2014, ISBN 1-40942-070-1, lk 279.

Elisa Beetz-Charpentier oli kunstnikuna tegev peamiselt 1905–1924."Beetz-Charpentier, Elisa (French sculptor, 1875-1949)" J. Paul Getty Museum Trust 1910–1924 esines Beetz-Charpentier Société nationale des beaux-arts'i salgoninäitustel Pariisis, olles liitunud ühinguga 1905. aastal. 1909 võitis ta esimese auhinna Pariisi ettevõtte Pleyel 100. aastapäeva mälestustahvli konkursil.Leonard Forrer "Biographical Dictionary of Medallists: Supplement A-L." Spink & Son, 1923, lk 61.

Portreemaalijana kujutas ta sageli lapsi, skulptorina oli üks ta lemmikmotiive aga tantsijannad."Beetz-Charpentier, Élisa - Painter, sculptor" Rmt: Emmanuel Bénézit "Dictionary of Artists". ISBN 978-0-19977-378-7, 2006. Kunstniku tuntuim töö oli aga 1903. aastal valminud pronkskuju pealkirjaga "Kerjus Pont des Artsil""Objekte vom 18. Juli 2018" Bares für Rares, ZDF, mis kujutab kapuutsiga mantlis, pükstes ja saabastes tüdrukut. Skulptori ja juveelikunstnikuna töötas ta peamiselt Siegfried Samuel Bingi Maison de l’Art Nouveau heaks.

Seos Poola vapiga
Poola heraldiku Jerzy Michta uuringu kohaselt võib Poola 1927. aastast kehtiv vapp, mille autor on Zygmunt Kamiński, olla tegelikult koopia Poola kotkast Beetz-Charpentieri kujundatud medalil, mille 1924. aastal omandas Poola muusik Ignacy Paderewski.

Viited

Kirjandus
 Elisa Beetz-Charpentier. Rmt: Allgemeines Künstlerlexikon. Die Bildenden Künstler aller Zeiten und Völker (AKL). Band 8, Saur, München u. a. 1993, ISBN 3-598-22748-5, lk 261.

Category:Prantsuse kunstnikud
Kategooria:Prantsusmaa skulptorid
Category:Sündinud 1859
Category:Surnud 1949